L'1 de juliol de 1942 captura la ciutat de Sebastòpol, i el mateix dia rep la promoció al rang de Mariscal de Camp. A darrers de juliol, l'11è Exèrcit es dirigeix al nord per ajuntar-se al Grup d'Exèrcit Nord i a l'agost de 1942, von Manstein torna a atacar la ciutat de Leningrad. Al novembre, rep el comandament del recentment format Grup d'Exèrcit Don, que està format pel 4t Exèrcit Panzer de Hoth (part del qual està atrapat a Stalingrad), el 6è Exèrcit de Paulus (completament atrapat a Stalingrad) i el 3r Exèrcit Romanès. Ordena el relleu del 6 è Exèrcit i del 4t Exèrcit Panzer dins la bossa de Stalingrad. Comença el seu atac el 12 de desembre, i el 24 encara està a 50 km de la "Fortalesa Stalingrad", quan el seu exèrcit és aturat i és forçat a una retirada de 200 km, que continua fins a febrer de 1943.